
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1688 

18 Δεκεμβρίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση και Συγκρότηση Επιτροπής Παρακολούθη- 
σηςτου Κεντρικού Επιχειρησιακού Προγράμματος 
"ΠΟΛΙΤΕΙΑ", στο Υπουργείο ΠΕ.ΧΩ.ΔΕ. και στην Γε¬ 
νική Γραμματεία Δημοσίων Έργων (Ε.Π.Κ.Ε.Π.Π. - 

Υ.ΠΕ.ΧΩ.ΔΕ. και Γ.Γ.Δ.Ε.). 1 

Τροποποίηση και συμπλήρωση του Καταστατικού του 
Οργανισμού" Ηλεκτροκίνητα Λεωφορεία Περιοχής 

Αθηνών - Πειραιώς (Η.Λ.Π.Α.Π. Α.Ε.). 2 

Καθορισμός της τιμής του βασικού κομίστρου ζώνης α 
και του χιλιομετρικού συντελεστή X, των αστικών 
ΚΤΕΛ και αστικών γραμμών ΚΩ και "ΡΟΔΑ", σε ΕΥ¬ 
ΡΩ. 3 

Καθορισμός της τιμής εισιτηρίων και χιλιομετρικών 
συντελεστών κομίστρου στα λεωφορεία των υπε¬ 
ραστικών ΚΤΕΛ κ.λ.π. 4 


ΑΠΟΦΑΣΕΙΣ 

Αριθ. ΓΔΔ 1941 (1) 

Σύσταση και Συγκρότηση Επιτροπής Παρακολούθησης 
του Κεντρικού Επιχειρησιακού Προγράμματος "ΠΟΛΙ¬ 
ΤΕΙΑ", στο Υπουργείο ΠΕ.ΧΩ.ΔΕ. και στην Γενική 
Γραμματεία Δημοσίων Έργων (Ε.Π.Κ.Ε.Π.Π. - 
Υ.ΠΕ.ΧΩ.ΔΕ. και Γ.Γ.Δ.Ε.). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» όπως ισχύει. 

2. Τις διατάξεις της παρ. 18του άρθρου 18τουΝ.2503/ 
1997 (ΦΕΚ107/Α/30.5.1997) "Διοίκηση, οργάνωση, στελέ- 
χωσητης Περιφέρειας, ρύθμιση θεμάτων για την Τοπική 
Αυτοδιοίκηση και άλλες διατάξεις". 

3. Τις διατάξεις του άρθρου 2 παρ. 4 του Ν. 2880/2001 
"Πρόγραμμα ΠΟΛΙΤΕΙΑ" για τη μεταρρύθμιση και τον εκ¬ 
συγχρονισμό της Δημόσιας Διοίκησης και άλλες διατά¬ 
ξεις". (ΦΕΚ 9/30-1-2001 τ.Α’). 


4. Την υπ’ αριθ. 1 Εγκύκλιο για το Πρόγραμμα "ΠΟΛΙ¬ 
ΤΕΙΑ" αρ. πρ. ΔΙΔΑΔ/Φ5/10276/10-5-2001 /ΥΠΕΣΔΑΑ. 

5. Την ανάγκη προώθησης του προγράμματος "ΠΟΛΙ¬ 
ΤΕΙΑ" στο Υπουργείο ΠΕΧΩΔΕ με την σύσταση και συ¬ 
γκρότηση της Ε.Π.Κ.Ε.Π. "ΠΟΛΙΤΕΙΑ" - Υ.ΠΕ.ΧΩ.ΔΕ. και 
Γ.Γ.Δ.Ε. και με την λήψη όλωντων αναγκαίων μέτρων προ- 
κειμένου να καταστεί αποτελεσματική η εφαρμογή του 
προγράμματος αυτού. 

6. Τις πιστώσεις του Τακτικού Προϋπολογισμού του 
Υ.ΠΕ.ΧΩ.ΔΕ. και της Γ.Γ.Δ.Ε. 

Του έτους 2001, ειδικοί φορείς 31110 και 31120, ΚΑΕ 
5149 καθώς και το γεγονός ότι από τις διατάξεις της πα- 
ρούσης αποφάσεως προκαλείται δαπάνη σε βάρος του 
Τακτικού Προϋπολογισμού του Υ.ΠΕ.ΧΩ.ΔΕ. και της 
Γ.Γ.Δ.Ε που δεν μπορεί να καθορισθεί εκ των προτέρων, 
αποφασίζουμε: 

Α1. Συστήνουμε "Επιτροπή Παρακολούθησης του Κε¬ 
ντρικού Επιχειρησιακού Προγράμματος ΠΟΛΙΤΕΙΑ" στο 
Υ.ΠΕ.ΧΩ.ΔΕ. και Γ.Γ.Δ.Ε. (Ε.Π.Κ.Ε.Π.Π. ΥΠΕΧΩΔΕ και 
Γ.Γ.Δ.Ε.). 

Α2. Η Επιτροπή Παρακολούθησης του Προγράμματος 
παρακολουθεί και ελέγχει την εκτέλεση και ολοκλήρωση 
του Επιχειρησιακού Προγράμματος του Υπουργείου και 
είναι αρμόδια για την ένταξη και απένταξη των έργων ή 
ενεργειών που χρηματοδοτούνται από το Πρόγραμμα. 

Α3. Οργάνωση και λειτουργία της Επιτροπής: 

• Ο Πρόεδρος της Επιτροπής ή ο αναπληρωτής του εί¬ 
ναι υπεύθυνος για το συντονισμό των εργασιών και τη ν εύ¬ 
ρυθμη λειτουργία της. Ο καταμερισμός των εργασιών στα 
μέλη της ομάδας γίνεται από τον πρόεδρο της Επιτροπής. 

Οι αρμοδιότητες αυτές με απόφαση του Προέδρου 
μπορούν να ανατεθούν στον συντονιστή της Επιτροπής. 

• Η Επιτροπή παρακολουθεί τις δράσεις του προγράμ¬ 
ματος "ΠΟΛΙΤΕΙΑ", την εφαρμογή των επιμέρους ενεργει¬ 
ών και τα συμπεράσματα της αξιολόγησης εφαρμογής με 
σκοπό την επιτάχυνση του προγράμματος. 

• Η Επιτροπή συντάσσει, ανά μήνα, πρωτόκολλο προό¬ 
δου των εργασιών της, το οποίο υποβάλλει στην πολιτική 
ηγεσία. 

• Η Επιτροπή συγκαλείται σε τακτά χρονικά διαστήματα 
και, πάντως, τουλάχιστον τέσσερις φορές το μήνα μετά 
από πρόσκληση του Προέδρου της. Εκτάκτως συγκαλεί- 
ται οποτεδήποτε κριθεί αναγκαίο ή χρήσιμο από τον πρό¬ 
εδρό της. 

• Ο τρόπος λειτουργίας, τα καθήκοντα και οι υποχρεώ¬ 
σεις της Επιτροπής καθορίζονται και με τον κανονισμό 
εφαρμογής του Προγράμματος "ΠΟΛΙΤΕΙΑ" (άρθρο 4 του 
Ν. 2880/2001). 

Β1. Συγκροτούμε στο Υπουργείο ΠΕΧΩΔΕ και στην 
Γ.Γ.Δ.Ε.- Κεντρική Επιτροπή Παρακολούθησης του Προ¬ 
γράμματος "ΠΟΛΙΤΕΙΑ" ως εξής: 

1. Γενικό Γραμματέα του ΥΠΕΧΩΔΕ ως Πρόεδρο. 

2. Σωκράτη Κ. Πεφάνη Αρχιτέκτονα Μηχ. - Γενικό Δ/ντή 
Δ/σης Υ.ΠΕ.ΧΩ.ΔΕ. ως μέλος, & συντονιστή. 

3. Ελένη Πέππα Διοικ. - Οικονομικός - Γ εν. Δ/ντρια Δ/σε- 
ως Γ.Γ.Δ.Ε. ως μέλος. 

4. Ευτυχία Παναγιωτοπούλου - Γεν. Δ/ντρια Προγρ/ 
σμού & Έργων ΥΠΕΧΩΔΕ ως μέλος. 

5. Ελένη Γεωργακοπούλου Μηχανικός Παραγ. & Διοί¬ 
κησης - στο Γ ραφ. Γ εν. Γ ραμματέα ΥΠΕΧΩΔΕ- ως μέλος. 

6. Έφη Καμπά ΠΕ Δ/κών, Κοινωνιολόγος - Πολ. Επιστή¬ 
μων - στο Γ ραφ. Γ εν. Γ ραμματέα - ως μέλος 

7. Ελένη Καζάνη Αρχ. Μηχανικός - στο ΥΠΕΧΩΔΕ - ως 
μέλος 

8. Νατάσα Μεγαλούδη ΠΕ Φιλολόγων - στο ΥΠΕΧΩΔΕ- 
ως μέλος 

9. Παναγιώτη Κατσαρίδη ΠΕ Πληροφορικής - στο ΥΠΕ¬ 
ΧΩΔΕ - ως μέλος 

10. Σοφοκλής Τζοβαρίδης Πολ. Μηχανικός. -Δ/ντήςστη 
ΓΓΔΕ- ως μέλος 

11. Εμμανουήλ Δρακάκης ΠΕ Πληροφορικής - Δ/ντής 
στη ΓΓΔΕ - ως μέλος 

12. Βασιλεία Σκότη ΠΕ Διοικητικών - Οικονομικών με Α’ 
β στη Δ/νση Οργάνωσης της ΓΓΔΕ ως μέλος 

13. Πρόεδρος Πανελλήνιας Ομοσπονδίας Συλλόγων 
Εργαζομένων στο ΥΠΕΧΩΔΕ 

Β2. Γιατις ανάγκες του Προγράμματος και της Επιτρο¬ 
πής μπορούν να προσκληθούν και να συμμετέχουν ειδικοί 
επιστήμονες. 

Β3. Γιατην υποστήριξη της Επιτροπής συστήνεται Επι¬ 
στημονική Γραμματεία και Γραμματεία, η οποία συγκρο¬ 
τείται από: 

1. Δέσποινα Γ κάμαρη, ΔΕ Διοικητικών - Λογιστικών με Β’ 
β στο ΥΠΕΧΩΔΕ 

2. Σταυρούλα Μαρκουλάκη, ΔΕ Διοικητικού, υπάλλη¬ 
λος ΥΠΕΣΔΔ&Α 

3. Αναστασία Ποθητάκη, ΔΕ Διοικητικού, υπάλληλος 
ΔΕΗ 

Γ1. Ως Πρόεδρος της Επιτροπής ορίζεται ο Γενικός 
Γραμματέας του Υ.ΠΕ.ΧΩ.ΔΕ. 

Γ2. Σε περίπτωση απουσίας ή κωλύματος του, χρέη 
Προέδρου ασκεί ο συντονιστής Γεν. Δ/ντής Δ/σεως του 
Υ.ΠΕ.ΧΩ.ΔΕ. κ. Σωκράτης Πεφάνης (τακτικό μέλος) ανα- 
πληρούμενος και από την κ. Ελένη Πέπα Γενική Δ/ντρια 
Δ/σεως της Γ.Γ.Δ.Ε. (τακτικό μέλος). 

Δ. Για την αμοιβή των μελών της Επιτροπής εφαρμόζο¬ 
νται οι διατάξεις της παρ. 18 του άρθρου 18τουΝ.2503/ 
1997 (ΦΕΚ 107, τ.Α'). 

Με την παρούσα απόφαση προκαλείται δαπάνη σε βά¬ 
ρος του Κρατικού Προϋπολογισμού για το έτος 2001, το 
ύψος της οποίας δεν μπορεί να προκαθορισθεί επακρι¬ 
βώς, η οποία όμως δεν θα υπερβαίνει τις διαθέσιμες πι¬ 
στώσεις και θα βαρύνει τον Τακτικό Προϋπολογισμό του 
Υ.ΠΕ.ΧΩ.ΔΕ. ή της Γ.Γ.Δ.Ε. (ΚΑΕ 5149). 

Η αμοιβή ή αποζημίωση των μελώντης ανωτέρω Επιτρο¬ 
πής καθώς και της Γραμματείας αυτής μπορεί να καθορί¬ 
ζεται με κοινή απόφαση του Υπουργού Οικονομικών και 


του Υπουργού ΠΕΧΩΔΕ κατά παρέκκλιση των διατάξεων 
των Νόμων 1256/1982 και 1505/1964 ή και άλλων περιορι¬ 
στικών διατάξεων σύμφωνα με τα προβλεπόμενα στις δια¬ 
τάξεις του εδαφίου 3του Ν. 2503/1997 (ΦΕΚ 107/Α). 

Ε. Η χρονική διάρκεια του έργου της Επιτροπής είναι 
τριετής, όσο και η χρονική διάρκεια του Προγράμματος 
Πολιτεία. 

Η Απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Δεκεμβρίου 2001 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΔΗΜΟΣΙΩΝ ΕΡΓΩΝ 

Κ. ΣΚΑΝΔΑΛΙΔΗΣ Β. ΠΑΠΑΝΔΡΕΟΥ 

-♦- 

Αριθ. Α-ΟΙΚ.76301/6842 (2) 

Τροποποίηση και συμπλήρωση του Καταστατικού του 

Οργανισμού " Ηλεκτροκίνητα Λεωφορεία Περιοχής 

Αθηνών - Πειραιώς (Η.Λ.Π.Α.Π. Α.Ε.). 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις 

α. του Ν. 2414/1996 (Α’ 135), "Εκσυγχρονισμός των Δη¬ 
μοσίων Επιχειρήσεων και Οργανισμών και άλλες διατά¬ 
ξεις", όπως τροποποιήθηκε, από τις διατάξεις του Ν. 
2469/1997 (Α’ 38) καιτου άρθρου21 Ν. 2733/1999 (Α’ 155), 
και ισχύει. 

β.τουΝ. 2669/1998 (Α’ 283). 

γ. του ν.δ. 768/1970 (Α’ 273) "περί ιδρύσεως Οργανι¬ 
σμού προς ανάληψιν των παρά της Η.Ε.Μ. εκτελουμένων 
μεταφορών και περί κυρώσεως της από 3 Δεκεμβρίου 
1970 συμβάσεως μεταξύ του Ελληνικού Δημοσίου αφ’ 
ενός και της Η.Ε.Μ. και ΓΈΈ. αφ’ ετέρου", όπως ισχύει. 

δ. του β. διατάγματος αριθ. 335/1971 (Α’ 94) "Περί κυ¬ 
ρώσεως του Καταστατικού του Οργανισμού "Ηλεκτροκί- 
νηταΛεωφορεία Περιοχής Αθηνών Πειραιώς" (Η.Λ.Π.Α.Π. 
Α.Ε.), όπως ισχύει. 

ε. του άρθρου 27 του Ν. 2081/1992 (Α’ 154), με τις οποί¬ 
ες προστέθηκε στο Ν. 1558/1985 (Α' 137) νέο άρθρο 29Α 
και αντικαταστάθηκε με το άρθρο 1 παρ. 2α του Ν. 2469/ 
1997 (Α' 38). 

2. Την απόφαση της συνεδρίασης αριθ. 95/29.3.2001 
του Διοικητικού Συμβουλίου Η.Λ.Π.Α.Π. ΑΈ. 

3. Την απόφαση της υπ’ αριθμ. 32ης/12.4.2001 έκτα¬ 
κτης Γενικής Συνέλευσης Μετόχων Η.Λ.Π.Α.Π. ΑΈ. 

4. Το από 3.7.2001 πρακτικό της 25ης Συνεδρίασης της 
Νομοπαρασκευαστικής Επιτροπής του ΥΠ.Μ.Ε. 

5. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού ή του Προϋπολογισμού του Η.Λ.Π.Α.Π., 
αποφασίζουμε: 

Το β. διάταγμα 335/1971 (Α’ 94) περί κυρώσεως του Κα¬ 
ταστατικού του Οργανισμού "Ηλεκτροκίνητα Λεωφορεία 
Περιοχής Αθηνών - Πειραιώς (Η.Λ.Π.Α.Π. ΑΈ.)", όπως 
ισχύει, τροποποιείται και συμπληρώνεται ως εξής: 

Άρθρο 1 

Το άρθρο 1 αντικαθίσταται ως εξής: 

«1. Το νομικό πρόσωπο ιδιωτικού δικαίου υπό την επω¬ 
νυμία: "ΗΛΕΚΤΡΟΚΙΝΗΤΑ ΛΕΩΦΟΡΕΙΑ ΠΕΡΙΟΧΗΣ ΑΘΗ- 

ΝΩΝ-ΠΕΙΡΑΙΩΣΑ.Ε." καιτονδιακριτικότίτλο "Η.Λ.Π.Α.Π.", 
που ιδρύθηκε με το ν.δ. 768/1970 (Α’ 273) αποτελεί νομι¬ 
κό πρόσωπο ιδιωτικού δικαίου, που υπηρετεί σκοπούς 
κοινής ωφέλειας, λειτουργεί με βάση τους κανόνες της 
ιδιωτικής οικονομίας, υπό μορφή ανωνύμου εταιρείας, 
συντονίζεται και ελέγχεται από τον Οργανισμό Αστικών 
Συγκοινωνιών Αθηνών (Ο.Α.Σ.Α.) και διέπεται από το ν.δ. 
768/1970, το Ν. 2669/1998, το Ν. 2414/1996, όπως ισχύει 
και τις διατάξεις της νομοθεσίας "περί ανωνύμων εταιρει¬ 
ών". Η επωνυμία και κάθε διακριτικός τίτλος της εταιρείας 
απαγορεύεται να χρησιμοποιηθεί ως εταιρική επωνυμία, 
σήμα ή διακριτικός τίτλος οποιουδήποτε άλλου φυσικού 
ή νομικού προσώπου. 

2.0 Η.Λ.Π.Α.Π. εποπτεύεται από τον Υπουργό Μεταφο¬ 
ρών και Επικοινωνιών». 

Άρθρο 2 

Το άρθρο 2, αντικαθίσταται ως εξής: 

«1. Σκοπός του Η.Λ.Π.Α.Π. είναι η εκτέλεση του συγκοι¬ 
νωνιακού έργου σύμφωνα με τον σχεδίασμά, τον συντο¬ 
νισμό, τον προγραμματισμό και την κατανομή αυτού από 
τον Ο.Α.Σ.Α., στην περιοχή αρμοδιότητας του Ο.Α.Σ.Α. 
όπως αυτή καθορίζεται κάθε φορά, με ηλεκτροκίνητα με 
κεραία λεωφορεία ή θερμικά λεωφορεία, κατά τις διατά¬ 
ξεις του ν.δ. 768/70 και του Ν. 2669/98. 

2.Για την εκτέλεση του συγκοινωνιακού έργου, ο 
Η.Λ.Π.Α.Π. συμβάλλεται με τον Ο.Α.Σ.Α.». 

Άρθρο 3 

Το άρθρο 4 αντικαθίσταται ως ακολούθως: 

«Η προβλεπόμενη από το ν.δ. 768/1970 ανάληψη στην 
μείζονα περιοχή της πρωτεύουσας των παρεχομένων συ¬ 
γκοινωνιακών υπηρεσιών, αρχικά προβλεφθείσα να διαρ¬ 
κέσει μέχρι 31.12.2000, παρατείνεται μέχρι 31.12.2030». 

Άρθρο 4 

Τροποποιείται η επικεφαλίδα του Κεφαλαίου Β’ ως 
εξής: "Περί Μετοχικού Κεφαλαίου, Μετόχου και Μετο¬ 
χών" και στο άρθρο 5 προστίθεται νέα παράγραφος (5) 
έχουσα ως εξής: 

«5. Το Μετοχικό Κεφάλαιο της εταιρείας προσδιορίζε¬ 
ται ως εξής: 

(α) Το αρχικό μετοχικό κεφάλαιο της εταιρείας, το οποίο 
προσδιορίσθηκε σύμφωνα με τις παραγράφους 1,2 και 3 
του ογδόου άρθρου του ν.δ. 768/1970, καθορίσθηκε στο 
ποσό των 274.967.000 δρχ. και εκδόθηκε ένας (1) Τίτλος 
ανήκων στο Ελληνικό Δημόσιο. 

(β) Με απόφαση της 30ης/24.6.1999 τακτικής Γενικής 
Συνέλευσης, το μετοχικό κεφάλαιο αυξήθηκε σύμφωνα 
με τις διατάξεις των παραγράφων 12,13,14,16 και 17 του 
άρθρου 5 του Ν. 2669/1998, και της εις εκτέλεσιν αυτών 
εκδοθείσης Αποφάσεως των Υπουργών Οικονομικών και 
Μεταφορών & Επικοινωνιών αριθ. 2/14854/0025/7.3.1999 
κατά 35.845.331.000 και ανήλθε στο ποσό των 
36.120.298.000 δρχ. 

Το ανωτέρω συνολικό μετοχικό κεφάλαιο, σε εφαρμογή 
του άρθρου 3 παρ. 1 του Ν. 2669/1998, διαιρέθηκε σε 
36.120.298 κοινές ονομαστικές μετοχές μετά ψήφου, 
ονομαστικής αξίας 1.000 δραχμών εκάστης και εκδόθηκε 
ένας (1) πολλαπλός ονομαστικός μετοχικός τίτλος ανή¬ 
κων στον Ο.Α.Σ.Α., των 36.120.298 μετοχών, ακυρουμέ- 
νου του παλαιού υφιστάμενου μοναδικού τίτλου. 

(γ) Με απόφαση της 31ης/26.6.2000 τακτικής Γενικής 
Συνέλευσηςτο μετοχικό κεφάλαιο αυξήθηκε σύμφωνα με 
τις διατάξεις του άρθρου 5 του Ν. 2669/1998 και της εις 


εκτέλεσιν αυτών εκδοθείσης Αποφάσεως των Υπουργών 
Οικονομικών και Μεταφορών & Επικοινωνιών αριθ. 2/ 
30574/0025/13.6.2000 κατά 10.208.764.000 και ανήλθε 
στο συνολικό ποσό των 46.329.062.000 δραχμών. 

Γιατην αύξηση αυτή εκδόθηκε ένας (1) νέος πολλαπλός 
ονομαστικός μετοχικός τίτλος υπέρ του Ο.Α.Σ.Α., των 
10.208.764 μετοχών, ονομαστικής αξίας 1.000 δραχμών 
εκάστης και κατεβλήθη στον Ο.Α.Σ.Α. σε μετρητά η δια¬ 
φορά στρογγυλοποίησης εκ δραχμών 653». 

Άρθρο 5 

Η επικεφαλίδα του Κεφαλαίου Γ’ αντικαθίσταται ως 
εξής: "Όργανα Διοικήσεως". 

Άρθρο 6 

Το άρθρο 5Α’ αναριθμείται σε άρθρο 6 και παραμένει ως 
έχει. 

Άρθρο 7 

Το άρθρο 6 αναριθμείται σε άρθρο 7 και αντικαθίσταται 
ως εξής: 

«Διοικητικό Συμβούλιο 

Σύνθεση και θητεία του Διοικητικού Συμβουλίου: 

1. Ο Η.Λ.Π.Α.Π. διοικείται από Διοικητικό Συμβούλιο το 
οποίο είναι το ανώτατο διοικητικό όργανο του Η.Λ.Π.Α.Π. 
και κατά κύριο λόγο διαμορφώνει την στρατηγική και την 
πολιτική ανάπτυξής του και εποπτεύει και ελέγχει την δια¬ 
χείριση της περιουσίας του. Αποτελείται από εννέα (9) μέ¬ 
λη εκ των οποίων πέντε (5) είναι εκπρόσωποι του Ελληνι¬ 
κού Δημοσίου, στους οποίους περιλαμβάνονται ο Πρόε¬ 
δρος του Διοικητικού Συμβουλίου και ο Διευθύνων 
Σύμβουλος, ένας (1) εκπρόσωπος του Ο.Α.Σ.Α. που ορί¬ 
ζεται με απόφαση του Διοικητικού Συμβουλίου αυτού, 
δύο (2) εκπρόσωποι των εργαζομένων στον Η.Λ.Π.Α.Π., 
που εκλέγονται σύμφωνα με τα οριζόμενα στο άρθρο 6 
του Ν. 2414/1996, όπως εκάστοτε ισχύει, ένας (1) εκπρό¬ 
σωπος των Ο .Τ. Α. που ορίζεται από την Τοπική Ένωση Δή¬ 
μων και Κοινοτήτων Νομού Αττικής (Τ.Ε.Δ.Κ.Ν.Α.). 

Το οριζόμενο από την Τ.Ε.Δ.Κ.Ν.Α. μέλος προτείνεται 
μέσα σε αποκλειστική προθεσμία δύο (2) μηνών αφότου 
ειδοποιηθείη Τ.Ε.Δ.Κ.Ν.Α. από τον Ο.Α.Σ.Α. Η ίδια προθε¬ 
σμία ισχύει και για τους εκπροσώπους των εργαζομένων. 
Αν οι προθεσμίες αυτές παρέλθουν άπρακτες, το Διοικη¬ 
τικό Συμβούλιο συγκροτείται και λειτουργεί νομίμως χω¬ 
ρίς τα μέλη αυτά. 

Οι εκπρόσωποι του Δημοσίου στο Διοικητικό Συμβού¬ 
λιο, ορίζονται με κοινή απόφαση των Υπουργών Εθνικής 
Οικονομίας, Οικονομικών και Μεταφορών & Επικοινω¬ 
νιών, με την επιφύλαξη του άρθρου 10 του Ν. 2322/1995 
(Α’ 143). 

2. Ο διορισμός των μελών του Διοικητικού Συμβουλίου 
γίνεται με απόφαση της Γενικής Συνέλευσης. Η θητεία 
του Διοικητικού Συμβουλίου είναι πενταετής (5 έτη). 

3. Τα μέλη του Διοικητικού Συμβουλίου τα οποία ορίζο¬ 
νται σε αντικατάσταση μελών εξερχομένων για οποιονδή- 
ποτε λόγο, πριν την λήξη της θητείας τους, ορίζονται με 
τον ίδιο τρόπο με τον οποίο ορίσθηκαν οι προκάτοχοί 
τους και η θητεία τους λήγει κατά τον χρόνο, που έληγε η 
θητεία των προκατόχων τους. 

Αν η σχέση του Διευθύνοντος Συμβούλου με την εται¬ 
ρεία διακοπεί, για οποιονδήποτε λόγο, το Διοικητικό Συμ¬ 
βούλιο της εταιρείας αποφασίζει για την αναπλήρωσή 
του μέχρι την επιλογή του αντικαταστάτη του, του Διοικη- 

τικού Συμβουλίου συγκροτούμενου και λειτουργούντος 
μέχρι τότε νομίμως. 

Μέχρι την αντικατάσταση μέλους του Διοικητικού Συμ¬ 
βουλίου, το οποίο ήταν εκπρόσωπος των εργαζομένων ή 
της Τ.Ε.Δ.Κ.Ν.Α. το Διοικητικό Συμβούλιο συγκροτείται 
και λειτουργεί νόμιμα χωρίς την συμμετοχή αυτών. 

4. Το Διοικητικό Συμβούλιο βρίσκεται σε απαρτία παρό¬ 
ντων πέντε (5) μελών, περιλαμβανομένου του Προέδρου 
και σε περίπτωση απουσίας ή κωλύματος αυτού, του ορι- 
ζομένου αναπληρωτούτου, μέλους του Διοικητικού Συμ¬ 
βουλίου και εν ελλείψει ορισμού, του Διευθύνοντος Συμ¬ 
βούλου. Αποφασίζει δε κατά πλειοψηφία των παρόντων 
μελών και σε περίπτωση ισοψηφίας υπερισχύει η ψήφος 
του προεδρεύοντος. 

5. Των συνεδριάσεων του Διοικητικού Συμβουλίου, κα¬ 
λούμενος, δύναται να μετέχει άνευ ψήφου και ο Νομικός 
Σύμβουλος του Η.Λ.Π.Α.Π. ή άλλο στέλεχος του. 

6. Πρόσωπα ανίκανα, κατά τις ισχύουσες διατάξεις, να 
αναλάβουν δημόσιο λειτούργημα, δεν δύνανται να διορι- 
σθούν ως μέλη του Διοικητικού Συμβουλίου του 
Η.Λ.Π.Α.Π. Τα καθήκοντα του μέλους του Διοικητικού 
Συμβουλίου του Η.Λ.Π.Α.Π. είναι ασυμβίβαστα προς την 
ιδιότητα του Βουλευτού, του υπαλλήλου του Η.Λ.Π.Α.Π., 
εκτός των εκπροσώπων των εργαζομένων, ή του Υπουρ¬ 
γείου Μεταφορών & Επικοινωνιών, ή του προμηθευτού ή 
εργολάβου του Η.Λ.Π.Α.Π. Αυτά απαλλάσσονται των κα¬ 
θηκόντων τους σε περίπτωση δημιουργίας μετά τον διο¬ 
ρισμό τους, τινός έκτων ανωτέρω ασυμβιβάστων. 

7. Η προσέλευση στις συνεδριάσεις και η τακτική εκ¬ 
πλήρωση των εκ του παρόντος απορρεόντων καθηκό¬ 
ντων, αποτελεί υπηρεσιακό καθήκον για όλα τα μέλη του 
Διοικητικού Συμβουλίου. Αν μέλος του Διοικητικού Συμ¬ 
βουλίου δεν προσέλθει σε μία τουλάχιστον συνεδρίαση 
εντός του μηνάς, δεν δικαιούται αποζημιώσεως. 

8. Μέλος του Διοικητικού Συμβουλίου απαλλάσσεται 
των καθηκόντων του, με πρόταση του Διοικητικού Συμ¬ 
βουλίου, εάν απουσιάσει άνευ αποχρώντος λόγου των 
συνεδριάσεων του Διοικητικού Συμβουλίου επίτέσσαρες 
(4) συνεχείς συνεδριάσεις ή επί οκτώ συνεδριάσεις εντός 
του αυτού έτους. 

9. Ο Πρόεδρος και τα μέλη του Διοικητικού Συμβουλίου 
υπέχουν κατά την άσκηση των καθηκόντων τους τις αστι¬ 
κές και ποινικές ευθύνες δημοσίου υπαλλήλου. Αυτοί 
απαλλάσσονται του λειτουργήματος τους, λόγω σοβαρής 
παραβάσεως των διεπόντων την λειτου ργία του Η .Λ. Π. Α. Π. 
νόμων και κανονισμών καθώς και λόγω πλημμελούς ασκή- 
σεως των καθηκόντων τους, μετά από εισήγηση του 
Υπουργού Μεταφορών και Επικοινωνιών, με την επιφύλα¬ 
ξη των διατάξεωντου άρθρου 4του Ν. 2414/1996. 

10. Η, κατά τις ανωτέρω παραγράφους, έκτων καθηκό¬ 
ντων τους απαλλαγή των μελώντου Διοικητικού Συμβου¬ 
λίου ενεργείται κατά την προβλεπομένη διαδικασία διορι¬ 
σμού τους. 

11. Χρέη Γ ραμματέως εκτελεί υπάλληλοςτου Η.Λ.Π.Α.Π. 
οριζόμενος δια πράξεως του Διοικητικού Συμβουλίου. 

12. Οι αποδοχές και οι μηνιαίες αποζημιώσεις του Προ¬ 
έδρου, του Διευθύνοντος Συμβούλου και των μελών του 
Διοικητικού Συμβουλίου καθορίζονται με κοινή απόφαση 
των Υπουργών Οικονομικών και Μεταφορών και Επικοι¬ 
νωνιών». 

Άρθρο 8 

Το άρθρο 7 αναριθμείται σε άρθρο 8 και αντικαθίσταται 
ως εξής: 


«Αρμοδιότητες Διοικητικού Συμβουλίου 
1. Το Διοικητικό Συμβούλιο του Η.Λ.Π.Α.Π.: 
α) Συγκαλείται υπό του Προέδρου ή του ορισθέντος 
από το Διοικητικό Συμβούλιο αναπληρωτή του και εν ελ¬ 
λείψει ορισμού του, από τον Διευθύνοντα Σύμβουλο, του¬ 
λάχιστον μία φορά το μήνα σε τακτική συνεδρίαση και 
εκτάκτως κάθε φορά που υπάρχει ανάγκη. 

β) Ασκεί τις αρμοδιότητες Διοικητικού Συμβουλίου ανω¬ 
νύμου εταιρείας, εξαιρουμένων των περιπτώσεων που 
ρητά ρυθμίζονται από άλλες διατάξεις, τηρουμένων των 
προϋποθέσεων και διατυπώσεων που ορίζονται σε αυτές. 

γ) Αποφασίζει επί των εισαγομένων εις αυτό υπό του 
Προέδρου ή του αναπληρωτού του ή του Διευθύνοντος 
Συμβούλου θεμάτων. 

δ) Εγκρίνει συμβάσεις έργων και προμηθειών, 
ε) Εισηγείται την έγκριση του ετησίου προϋπολογι¬ 
σμού, των Οικονομικών Καταστάσεων και της εκθέσεως 
πεπραγμένων. 

στ) Εισηγείται την έγκριση των πάσης φύσεως Κανονι- 
σμώντου Η.Λ.Π.Α.Π., μεταξύ των οποίων και του Γενικού 
Κανονισμού Προσωπικού. Ιδιαίτερα για τον Γ.Κ.Π. του 
Η.Λ.Π.Α.Π. και τα ζητήματα που αφορούν τις εργασιακές 
σχέσεις, οποιαδήποτε αλλαγή απαιτείτη σύμφωνη γνώμη 
των δύο μερών (επιχείρησης-εργαζομένων) με τη διαδι¬ 
κασία της υπογραφής Συλλογικής σύμβασης από την πιο 
αντιπροσωπευτική οργάνωση του χώρου. 

ζ) Καθορίζει το εκάστοτε ισχύον σύστημα και το ύψος 
των μισθών και των πάσης φύσεως αποδοχών του προ¬ 
σωπικού, βάσειτης ισχύουσας εκάστοτε εργατικής νομο¬ 
θεσίας. 

Η πολιτική, ως προς τις αμοιβές του προσωπικού του 
Οργανισμού, καθορίζεται στο Συμβόλαιο Διαχείρισης σε 
σχέση και μετά άλλα βασικά οικονομικά μεγέθη. 

Επιτρέπεται η χορήγηση στο προσωπικό επιπλέον 
αμοιβών στο πλαίσιο άσκησης πολιτικής στελεχών ή με 
σκοπό την αύξηση της παραγωγικότητας, είτε με τη μορ¬ 
φή επιβράβευσης επιτυχιών είτε με τη σύνδεση αμοιβών 
και παραγωγικότητας, όπου η τελευταία μπορεί αντικει¬ 
μενικά να μετρηθεί. 

Η χορήγηση αυτή επιτρέπεται υπό την προϋπόθεση της 
πρόβλεψής της στην ετήσια συνολική δαπάνη μισθοδο¬ 
σίας. 

η) Ορίζει τον Νομικό Σύμβουλο και τον αναπληρωτή αυ¬ 
τού. 

θ) Δύναται να μεταβιβάζει στον Διευθύνοντα Σύμβουλο 
τις ακόλουθες αρμοδιότητες: 

αα) Τη σύνταξη και υπογραφή των συμβάσεων των δα¬ 
νείων υπό τους όρους και εντός των ποσών τα οποία έχει 
καθορίσει τούτο. 

ββ) Την έγκριση συμβάσεων προμήθειας υλικών ή εκτε- 
λέσεως έργων ή παροχής υπηρεσιών αξίας μέχρι του 
χρηματικού ορίου και υπό τους όρους που αυτό θέτει κά¬ 
θε φορά. 

Επίσης, το Διοικητικό Συμβούλιο μπορεί να μεταβιβάζει 
στους Διευθυντές την έγκριση συμβάσεων προμήθειας 
υλικών ή εκτελέσεως έργων ή παροχής υπηρεσιών, μέχρι 
του χρηματικού ορίου που αυτό θέτει κάθε φορά. Στην 
πρώτη συνεδρίαση εκάστου μηνάς το Διοικητικό Συμβού¬ 
λιο ενημερώνεται για το ύψος της δαπάνης που προκλή- 
θηκε κατά τον προηγούμενο μήνα, από την άσκηση των 
αρμοδιοτήτων που μεταβιβάζονται, 
γγ) Τη λήψη αποφάσεων επί πάσης αγοράς, πωλήσεως, 

αποκτήσεως ή αποξενώσεως από υλικών, κινητών ή ακι¬ 
νήτων, των οποίων το σύνολον της αξίας δεν υπερβαίνει 
το χρηματικό ποσό που αυτό θέτει κάθε φορά, ως και επί 
συμβάσεων μισθώσεως διάρκειας μέχρις εννέα ετών. 

ι) Καταρτίζει: 

(αα) Το Στρατηγικό Σχέδιο (Σ.Σ.), που καθορίζει στο 
πλαίσιο της γενικότερης κυβερνητικής πολιτικής, τους 
μακροχρόνιους βασικούς στόχους και την εκπλήρωση 
των σκοπών του Η.Λ.Π.Α.Π. και τις μεθόδους πραγματο¬ 
ποίησής τους, σύμφωνα με τις διατάξεις του άρθρου 3 
του Ν. 2414/1996. 

(ββ) Το Επιχειρησιακό Σχέδιο (Ε.Σ.) με διάρκεια τριών 
(3) έως πέντε (5) ετών, το οποίο καταρτίζεται σύμφωνα με 
τις διατάξεις του άρθρου 3του Ν. 2414/1996. 

(γγ) Ετήσια έκθεση πεπραγμένων που περιέχει όλα τα οι¬ 
κονομικά στοιχεία που αφορούν τους εγκεκριμένους, από 
το Επιχειρησιακό Σχέδιο καιτο Συμβόλαιο Διαχείρισηςτου 
άρθρου 4 του Ν. 2414/1996, στόχους. Η έκθεση υποβάλ¬ 
λεται μέσα στους τρεις (3) πρώτους μήνες του έτους 
στους Υπουργούς Εθνικής Οικονομίας, Οικονομικών και 
Μεταφορών & Επικοινωνιών. Επίσης κατατίθεται στην αρ¬ 
μόδια, κατά τον Κανονισμό της Βουλής, Επιτροπή. 

2. Το Διοικητικό Συμβούλιο μπορεί να αναθέτει ειδικές 
αρμοδιότητες επί ορισμένων θεμάτων στον Διευθύνοντα 
Σύμβουλο ή σε Επιτροπές εκ των μελών του, με τη συμ¬ 
μετοχή ή μη υπηρεσιακών παραγόντων." 

Άρθρο 9 

Το άρθρο 8 αναριθμείται σε 9 και αντικαθίσταται ως 
εξής: 

«Διευθύνων Σύμβουλος 

1. Ο Διευθύνων Σύμβουλος είναι μέλος του Διοικητικού 
Συμβουλίου του Η.Λ.Π.Α.Π. και η ιδιότητά του δεν είναι 
ασυμβίβαστη με την ιδιότητα του Προέδρου του Διοικητι¬ 
κού Συμβουλίου. 

2. Ο Διευθύνων Σύμβουλος προσλαμβάνεται για χρονι¬ 
κό διάστημα πέντε (5) ετών, μετά από δημόσια προκήρυ¬ 
ξη της θέσης. 

3. Τα ελάχιστα απαιτούμενα προσόντα για την κατάλη¬ 
ψη της θέσης του Διευθύνοντος Συμβούλου είναι: πτυχίο 
Α.Ε.Ι. της ημεδαπής ή ισότιμο της αλλοδαπής και πενταε¬ 
τής εμπειρία σε θέση σημαντικής ευθύνης και απαιτήσε¬ 
ων στο δημόσιο ή τον ιδιωτικό τομέα. 

4. Η προκήρυξη της θέσης του Διευθύνοντος Συμβού¬ 
λου γίνεται με κοινή απόφαση των Υπουργών Εθνικής Οι¬ 
κονομίας και Μεταφορών και Επικοινωνιών. Με την από¬ 
φαση αυτή καθορίζεται και η διαδικασία της επιλογής, 
εξειδικεύονται τα αναγκαία προσόντα και μπορεί να ορί¬ 
ζεται ότι για την κατάληψη της θέσης απαιτούνται προσό¬ 
ντα πέραν των αναφερομένων στην προηγούμενη παρά¬ 
γραφο. 

5. Ο Διευθύνων Σύμβουλος εκτός των αρμοδιοτήτων 
των αναγνωριζομένων σε αυτόν δυνάμει του άρθρου 8 
του παρόντος, προΐσταται των υπηρεσιών και τις διοικεί 
σύμφωνα με τις διατάξεις του παρόντος και των κανονι- 
σμώντου Η.Λ.Π.Α.Π. 

6. Ο Διευθύνων Σύμβουλος ή ο υπ’ αυτού ειδικώς εξου¬ 
σιοδοτημένος εκπροσωπεί τον Η.Λ.Π.Α.Π. δικαστικώς και 
εξωδίκως. 

7. Ο Διευθύνων Σύμβουλος δύναται με απόφασή του να 
μεταβιβάζει αρμοδιότητες αυτού σε Διευθυντές ή άλλα 
υπηρεσιακά όργανα του Η.Λ.Π.Α.Π., πλην των εις αυτόν 
ανατιθεμένων υπό του Διοικητικού Συμβουλίου δυνάμει 


του άρθρου 8 παρ. 2 του παρόντος. Ομοίως με απόφαση 
αυτού δύναταιτην δόσιντου όρκου να μεταβιβάζει σε ορι¬ 
σμένο ή ορισμένα υπηρεσιακά όργανα του Η .Λ. Π.Α. Π." 

Άρθρο 10 

Το άρθρο 8Α αναριθμείται σε 10 και παραμένει ως έχει. 

Άρθρο 11 

Το άρθρο 8Β αναριθμείται σε 11 και αντικαθίσταται ως 
εξής: 

«Συμβόλαιο Διαχείρισης - Έλεγχος της τήρησής του 

Μεταξύ του Προέδρου και του Διευθύνοντος Συμβού¬ 
λου αφ’ ενός και του Προέδρου και του Διευθύνοντος 
Συμβούλου του Ο.Α.Σ.Α. αφ’ ετέρου, συνάπτεται "Συμβό¬ 
λαιο Διαχείρισης" σύμφωνα με τα οριζόμενα στο άρθρο 4 
του Ν. 2414/1996, σε συνδυασμό και μετο άρθρο 23 παρ. 
2τουΝ. 2733/1999. 

Στα συμβόλαια, που έχουν συναφθεί μεταξύ του Δημο¬ 
σίου και του Η.Λ.Π.Α.Π., βάσειτου άρθρου 4του Ν. 2414/ 
1996, ο Ο.Α.Σ.Α. υπεισέρχεται αυτοδίκαια στη θέση του 
Δημοσίου και αναλαμβάνει όλες τις υποχρεώσεις και τα 
δικαιώματα που απορρέουν από αυτά." 

Άρθρο 12 

Το άρθρο 9 αναριθμείται σε 12 και αντικαθίσταται ως 
εξής: 

«1. Οι κατά την νομοθεσία περί ανωνύμων εταιρειών 
εξουσίες της Γενικής Συνελεύσεως των μετόχων ανήκουν 
στον Ο.Α.Σ.Α. και ασκούνται από αυτόν δι’ εκπροσώπου 
του, οριζομένου από το Διοικητικό Συμβούλιο αυτού. 

2. Η Γ ενική Συνέλευση συνέρχεται τακτικώς μία φοράτο 
έτος για την έγκριση του ισολογισμού του Η.Λ.Π.Α.Π. 
στην έδρα αυτού. 

3. Η Γ ενική Συνέλευση έχει τις κατωτέρω αρμοδιότητες: 

α) Εγκρίνει την έκθεση του Διοικητικού Συμβουλίου και 

τις Ετήσιες Οικονομικές Καταστάσεις του Η.Λ.Π.Α.Π. 

β) Απαλλάσσειτο Διοικητικό Συμβούλιο από κάθε ευθύ¬ 
νη αποζημιώσεως, σύμφωνα με το Ν. 2190/1920 όπως 
εκάστοτε ισχύει, και 

γ) Διορίζει σύ μφωνα με το Ν. 2190/1920 τους Ορκωτούς 
Ελεγκτές Λογιστές εκάστης ετήσιας χρήσεως και ισάριθ¬ 
μους αναπληρωτές αυτών. 

4. Κατά τα λοιπά ισχύουν οι διατάξεις του κ.ν. 2190/ 
1920». 

Άρθρο 13 

Το άρθρο 10, καταργείται. 

Άρθρο 14 

Το άρθρο 11 αναριθμείται σε άρθρο 13 και αντικαθίστα¬ 
ται ως εξής: 

«Ελεγκτές 

Προκειμένου να ληφθεί απόφαση από την Γενική Συνέ¬ 
λευση των Μετόχων για την έγκριση των Οικονομικών Κα¬ 
ταστάσεων εκάστης χρήσεως, πρέπει αυτές να έχουν 
ελεγχθεί από Ορκωτούς Ελεγκτές Λογιστές, σύμφωνα με 
το άρθρο 36 του κ.ν. 2190/1920. 

Οι Ορκωτοί Ελεγκτές Λογιστές ορίζονται πάντοτε από 
την προηγούμενη Τακτική Γ ενική Συνέλευση». 

Άρθρο 15 
ΚΕΦΑΛΑΙΟ ΣΤ’ 

Τα άρθρα 12,13 και 14 αναριθμούνται σε άρθρα 14, 15 
και 16, αντίστοιχα, και παραμένουν ως έχουν. 

Άρθρο 16 

Το άρθρο Ιδαναριθμείταισεάρθρο 17 και αντικαθίστα¬ 
ται ως εξής: 

«1. Ποσοστό πεντήκοντα τοις εκατόν (50%) των κατ’ 
έτος καθαρών κερδών του Η.Λ.Π.Α.Π. περιέρχεται στον 
Μέτοχο, του υπολοίπου αγομένου σε αύξηση του αποθε- 
ματικούτου κεφαλαίου. 

2. Τα καθαρά κέρδη του Η.Λ.Π.Α.Π. υπολογίζονται δι’ 
αφαιρέσεως εκ των ακαθαρίστων εισπράξεων εκάστης 
διαχειριστικής περιόδου απασών των πραγματοποιηθει- 
σώνκατάταύτηνυπάτου Η.Λ.Π.Α.Π. πάσηςφύσεωςδαπα¬ 
νών λειτουργίας και εκμεταλλεύσεως, ως και των καταβο¬ 
λών προς εξυπηρέτηση τυχόν συναφθέντων δανείων, πε- 
ριλαμβανομένων και των, δια κοινής αποφάσεως, των επί 
των Οικονομικών και Μεταφορών & Επικοινωνιών Υπουρ¬ 
γών καθοριζομένων ετησίων αποσβέσεων και κρατήσεων 
προς δημιουργία ειδικού αποθεματικού κεφαλαίου. 

3. Η καταβολή του κατά την προηγουμένη παράγραφο 
ποσοστού καθαρών κερδών διενεργείται μετά την έγκρι¬ 
ση του Ισολογισμού από την Γενική Συνέλευση των Μετό¬ 
χων και κατά τον χρόνο που ορίζεται από το Διοικητικό 
Συμβούλιο του Η.Λ.Π.Α.Π." 

Άρθρο 17 
ΚΕΦΑΛΑΙΟ Ζ’ 

Διάλυση και Εκκαθάριση του Οργανισμού 

Το άρθρο 16 αναριθμείται σε άρθρο 18 και παραμένει 
ως έχει. 

Άρθρο 18 

Το άρθρο 17 καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Δεκεμβρίου 2001 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ 

ΚΑΙ ΟΙΚΟΝΟΜΙΚΩΝ ΚΑΙ ΕΠΙΚΟΙΝΩΝΙΩΝ 

Ν. ΧΡΙΣΤΟΔΟΥΛΑΚΗΣ ΧΡΙΣΤΟΣ ΒΕΡΕΛΗΣ 

-♦- 

Αριθ. Α/72945/6634 (3) 

Καθορισμός της τιμής του βασικού κομίστρου ζώνης α και 

του χιλιομετρικού συντελεστή X, των αστικών ΚΤΕΛ 

και αστικών γραμμών ΚΩ και "ΡΟΔΑ", σε ΕΥΡΩ. 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις των άρθρων 10 και 13 του Ν. 2963/2001 
"Οργάνωση και λειτουργία των δημοσίων επιβατικών με¬ 
ταφορών με λεωφορεία, τεχνικός έλεγχος οχημάτων και 
ασφάλεια χερσαίων μεταφορών και άλλες διατάξεις". 

2. Τις διατάξεις του άρθρου 2 του Ν. 2842/2000 "Λήψη 
συ μπληρωματικών μέτρων για την εφαρμογή των Κανονι¬ 
σμών (ΕΚ) 1103/97, 974/98 και 2866/98 του Συμβουλίου, 
όπως ισχύουν σχετικά με την εισαγωγή του ΕΥΡΩ". 

3. Τηναριθμ. 35653/1968/87 απόφαση του ΥΠ. Μ.Ε. "Κα¬ 
θιέρωση ζωνικού συστήματος κομίστρου στις αστικές 
γραμμές των αστικών ΚΤΕΛ και του ΡΟΔΑ". 

4. Την αριθμ. Β/ΟΙΚ. 80199/5596 (ΦΕΚ 60 Β') απόφαση 
του Υπ.Μ.Ε. 

5. Το άρθρο 29Ατου Ν. 1558/85 "Κυβέρνηση και Κυβερ- 
νητικάΌργανα" (Α’ 137), όπωςπροστέθηκετοάρθροτού- 
τομετο άρθρο 27του Ν.2081/92 (Α’ 154), αποφασίζουμε: 


Άρθρο 1 

Καθορισμός συντελεστών α και X σε ΕΥΡΩ 
Υπολογισμός κομίστρου ζωνών 

1. Καθορίζουμε την τιμή του βασικού κομίστρου α που 
θα ισχύει μέσα στην πρώτη ή μέσα στη δεύτερη ζώνη των 
αστικών ΚΤΕΛ και αστικών γραμμών Κω και "ΡΟΔΑ" και 
του χιλιομετρικού συντελεστή X σε ΕΥΡΩ ως εξής: 

α) Γ ιατα ΚΤΕΛ που έχουν σήμερα στην αντίστοιχη ζώνη: 
α.α. Βασικό κόμιστρο ζώνης α=170 δρχ. σε 0,50 ΕΥΡΩ 
β.β. Χιλιομετρικό συντελεστή Χ= 15 δρχ. σε 0,0440 ΕΥ¬ 
ΡΩ 

β) Γ ιατα ΚΤΕΛ που έχουν σήμερα στην αντίστοιχη ζώνη: 
α.α. Βασικό κόμιστρο ζώνης α = 190 δρχ. σε 0,56 ΕΥΡΩ 
β.β. Χιλιομετρικό συντελεστή X = 15 δρχ. σε 0,0440 ΕΥ¬ 
ΡΩ 

γ) Γ ιατις αστικές γραμμές ΚΩ και" ΡΟΔΑ" που έχουν σή¬ 
μερα στην αντίστοιχη ζώνη: 
α.α. Βασικό κόμιστρο ζώνης α=190 δρχ. σε 0,56 ΕΥΡΩ 
(για μετακινήσεις μέσα στην α ή β ή γ ζώνη) 
β.β.Κόμιστρο δύο ζωνών 260 δρχ. σε 0,76 ΕΥΡΩ 
(για μετακινήσεις μέσα σε δύο ζώνες α + β ή β + γ και 
αντίστροφα) 

γ.γ. Κόμιστρο τριών ζωνών 290 δρχ. σε 0,85 ΕΥΡΩ 
(για μετακινήσεις σε τρεις ζώνες α + β + γ και αντί¬ 
στροφα) 

δ) Γιατο αστικό ΚΤΕΛ Κομοτηνής: 

Τα εισιτήρια των 190 δρχ. σε 0,56 ΕΥΡΩ 

Τα εισιτήρια των 240 δρχ. σε 0,70 ΕΥΡΩ 

Τα εισιτήρια των 290 δρχ. σε 0,85 ΕΥΡΩ 

Τα εισιτήρια των 310 δρχ. σε0,91 ΕΥΡΩ 

ε) Για το αστικό ΚΤΕΛ Νάουσας: 

α.α. Βασικό κόμιστρο ζώνης α=170 δρχ. σε 0,50 ΕΥΡΩ 

β.β Κόμιστρο δύο ζωνών 240 δρχ.σε 0,70 ΕΥΡΩ. 

Με βάση το κόμιστρο δύο ζωνών του ΚΤΕΛ αυτού υπο¬ 
λογίζονται τα υπόλοιπα, 
στ) Για το αστικό ΚΤΕΛ Ξάνθης: 
α.α. Βασικό κόμιστρο ζώνης α=190 δρχ. σε 0,56 ΕΥΡΩ 
β.β. Κόμιστρο δύο ζωνών 260 δρχ.σε 0,76 ΕΥΡΩ, 
ζ) Γ ιατο αστικό ΚΤΕΛ Αλεξανδρούπολης: 

Τα εισιτήρια των 210 δρχ. σε 0,62 ΕΥΡΩ. 

Τα εισιτήρια των 220 δρχ. σε 0,65 ΕΥΡΩ. 

Τα εισιτήρια των 290 δρχ. σε 0,85 ΕΥΡΩ. 

Τα εισιτήρια των 300 δρχ. σε 0,88 ΕΥΡΩ. 

Τα εισιτήρια των 340 δρχ. σε 1,00 ΕΥΡΩ. 

Τα εισιτήρια των 370 δρχ. σε 1,09 ΕΥΡΩ. 

Τα εισιτήρια των 400 δρχ. σε 1,17 ΕΥΡΩ. 

2. Με βάση τις παραπάνω τιμές α και X και σύμφωνα με 
τους τύπους που αναφέρονται στο άρθρο 2 της προανα- 
φερομένης απόφασης 35653/1968/1987 υπολογίζονται 
για τα αστικά ΚΤΕΛ: 

α. Το κόμιστρο δύο ζωνών: (α + 0,40 α) 
β. Το κόμιστρο τριών ζωνών: (α + 0,80 α.) 
γ. Το αυξημένο χιλιομετρικό κόμιστρο ζώνης: (α + Χν...) 
δ. Το αυξημένο χιλιομετρικό κόμιστρο δύο ζωνών: (α -Ι¬ 
Ο,40 α + Χν.) 

ε. Το χιλιομετρικό κόμιστρο ζώνης, το οποίο δεν μπορεί 
να είναι μικρότερο του βασικού κομίστρου ζώνης α. 

Άρθρο 2. 

Στρογγυλοποίηση - Μειωμένα εισιτήρια 
Οιπροκύπτουσες, κατά τις διατάξεις της παρ. 2του άρ¬ 
θρου 1 της παρούσας, τιμές των κανονικών εισιτηρίων 

στρογγυλοποιούνται κατά την αρχή της μεγίστης προ¬ 
σέγγισης σύμφωνα με το Ν. 2842/2000. 

2. Τα μειωμένα εισιτήρια (κατά 50% και 25%) υπολογί¬ 
ζονται με βάση τις καθορισμένες και προκύπτουσες σύμ¬ 
φωνα με το άρθρο 1 της παρούσας τιμές, στρογγυλοποι- 
ούμενες επίσης σύμφωνα με το Ν. 2842/2000. 

3. Το ελάχιστο μειωμένο εισιτήριο που θα εισπράττεται 
καθορίζεται στις 100 δρχ. ή 0,30 ΕΥΡΩ. 

4. Με απόφαση των οικείων Νομαρχών θα καθορίζονται 
κατά περίπτωση τα ποσά της εισφοράς του Ν. 2963/2001 
και η τελική τιμή κάθε εισιτηρίου, η οποία θα πρέπει να 
στρογγυλοποιείται κατά την αρχή της μέγιστης προσέγ¬ 
γισης στα πέντε (5) λεπτά. 

Άρθρο 3. 

Ειδικές διατάξεις 

Άλλη προσαύξηση τιμών εισιτηρίων πέρα απ’ αυτή που 
καθορίζεται με την παρούσα δεν επιτρέπεται δεδομένου 
ότι περιλαμβάνονται σ’ αυτές όλες οι κρατήσεις προς τρί¬ 
τους από οπουδήποτε και αν έχουν επιβληθεί, πληντης ει¬ 
σφοράς του Ν. 2963/2001 επί των ακαθαρίστων εισπρά¬ 
ξεων η οποία υπολογίζεται και κατά την σύναψη συμβά¬ 
σεων σύμφωνα με την παρ. 4 του άρθρου 10 του ίδιου 
Νόμου. 

Άρθρο 4. 

Κυρώσεις - Ισχύς 

1. Τα καθοριζόμενα σύμφωνα με το άρθρο 1 της πα¬ 
ρούσας, νέα εισιτήρια, καθώς και εκείνα που θα προκύ- 
ψουν με βάση τους αναφερόμενους στο ίδιο άρθρο υπο¬ 
λογισμούς, εφαρμόζονται από της εκδόσεώς των κατά τις 
διατάξεις του άρθρου 10 του Ν. 2963/2001 προβλεπομέ- 
νων νομαρχιακών αποφάσεων. 

2. Οι παραβάτες των διατάξεων της παρούσας και των 
σε εκτέλεση αυτής νομαρχιακών αποφάσεων τιμωρού¬ 
νται κατά τις διατάξεις του άρθρου 458 του Ποινικού Κώ¬ 
δικα. 

Ακροτελεύτιο Άρθρο 
Κάλυψη δαπάνης 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού προϋπολογισμού. 

Η απόφαση αυτή, της οποίας η ισχύς αρχίζει από 
1.1.2002, να δημοσιευθεί στην Εφημερίδα της Κυβερνή- 
σεως. 

Αθήνα, 10 Δεκεμβρίου 2001 

Ο ΥΠΟΥΡΓΟΣ 

ΧΡ. ΒΕΡΕΛΗΣ 
-♦- 

Αριθ. Β/72555/6547 (4) 

Καθορισμός της τιμής εισιτηρίων και χιλιομετρικών συ¬ 
ντελεστών κομίστρου στα λεωφορεία των υπεραστι¬ 
κών ΚΤΕΑ κ.λ.π. 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις των άρθρων 10 και 13 του Ν. 2963/2001 
"Οργάνωση και λειτουργία των δημοσίων επιβατικών με¬ 
ταφορών με λεωφορεία, τεχνικός έλεγχος οχημάτων και 
ασφάλεια χερσαίων μεταφορών και άλλες διατάξεις". 

2. Τις διατάξεις του άρθρου 2 του Ν. 2842/2000 "Λήψη 
συμπληρωματικών μέτρων για την εφαρμογή των Κανονι¬ 
σμών (ΕΚ) 1103/97, 974/98 και 2866/98 του Συμβουλίου, 
όπως ισχύουν σχετικά με την εισαγωγή του ευρώ". 


3. Την αριθμ. Β/οικ.81584/5725 (ΦΕΚ Β’ 60/25-1-2001) 
απόφασή μας. 

4. Την ανάγκη σαφούς καθορισμού του τρόπου μετα¬ 
τροπής σε ευρώ και στρογγυλοποίησης των τιμών των ει¬ 
σιτηρίων. 

5. Το άρθρο 29Ατου Ν. 1558/1985 "Κυβέρνηση και Κυ¬ 
βερνητικά όργανα (Α' 137), όπως προστέθηκε το άρθρο 
τούτο με το άρθρο 27 του Ν. 2081/1992 (Α' 154), αποφα¬ 
σίζουμε: 

Άρθρο 1 

Χιλιομετρικοί συντελεστές κομίστρου 

1. Εγκρίνουμε την αναπροσαρμογή της τιμής των εισι¬ 
τηρίων σε ευρώ στις υπεραστικές γραμμές των ΚΤΕΑ και 
της Δημοτικής Επιχείρησης Συγκοινωνιών "ΡΟΔΑ" με βά¬ 
ση χιλιομετρικούς συντελεστές κομίστρου σε δραχμές, 
ανά χιλιόμετρο και επιβάτη καθώς και της τιμής των εισι¬ 
τηρίων των αστικών γραμμών που εκμεταλλεύονται τα 
υπεραστικά ΚΤΕΑ, όπως αυτά καθορίστηκαν με την Από¬ 
φαση μας αριθμ. Β/οικ.81584/5725 (ΦΕΚ Β’ 60/ 25.1.2001), 
ως εξής: 

α. Ενδονομαρχιακών γραμμών. 

(1) Αττικής, Αχάίας, Έβρου, Ζακύνθου, Θεσσαλονίκης, 
Κέρκυρας, Κεφαλληνίας, Κώ, Λευκάδας, Μεσσηνίας, Ρο¬ 
δόπης, Ρόδου, "ΡΟΔΑ", € 0,0549. 

(2) Άρτας, Εύβοιας, Ηλείας, Ιωαννίνων, Λακωνίας, Λάρι¬ 
σας, Μαγνησίας € 0,0566. 

(3) Αιτωλοακαρνανίας, Αρκαδίας, Αργολίδας, Γρεβε- 
νών, Δράμας, Ευρυτανίας, Ημαθίας, Θεσπρωτίας, Θή¬ 
βας, Καβάλας, Καρδίτσας, Καστοριάς, Κιλκίς, Κοζάνης, 
Κορινθίας, Λειβαδιάς, Ξάνθης, Πέλλας, Πιερίας, Πρέβε¬ 
ζας, Σερρών, Τρικάλων, Φθιώτιδας, Φωκίδας, Φλώρινας, 
Χαλκιδικής € 0.0596. 

(4) Αίγινας, Νάξου, Σαλαμίνας, Σαμοθράκης € 0,0607. 

(5) Ηρακλείου -Λασιθίου, Χανιών - Ρεθύμνης € 0,0634. 

(6) Άνδρου, Θάσου, Θήρας, Λέσβου, Λήμνου, Μυκόνου, 
Πάρου, Σάμου, Σύρου, Τήνου, Χίου € 0,0684. 

β. Διανομαρχιακών γραμμών. 

Γιατο πέραντου ενδονομαρχιακού τμήματος της γραμ¬ 
μής, € 0,0519 ανά χιλιόμετρο και επιβάτη. 

γ. Για τις αστικές γραμμές που εκμεταλλεύονται τα πα¬ 
ραπάνω υπεραστικά ΚΤΕΑ, διατηρείται η προσαύξηση των 
εισιτηρίων κατά πέντε τοις εκατό (5%) η στρογγυλοποίηση 
γίνεται κατά την αρχή της μέγιστης προσέγγισης στο πλη- 
σιέστερο πολλαπλάσιο των πέντε (5) λεπτών του ευρώ. 

Στις γραμμές αυτές ορίζεται ελάχιστο εισιτήριο € 0,60 
και μέγιστο € 1,05. 

2. Κατά την εφαρμογή των διατάξεων της προηγουμέ- 
νηςπαραγράφου: 

α. Οι μεταξύ των νομών Ηρακλείου - Λασιθίου και Χα¬ 
νιών - Ρεθύμνης γραμμές, θεωρούνται ενδονομαρχιακές 
και οι μεταξύ των περιοχών Ηρακλείου - Λασιθίου αφενός 
και Χανιών - Ρεθύμνης αφετέρου ως διανομαρχιακές. 

β. Προκειμένου περί διανομαρχιακής γραμμής συνεκ- 
μεταλλευόμενης από δύο ή περισσότερα ΚΤΕΑ, εφαρμό¬ 
ζονται οι αντίστοιχοι ενδονομαρχιακοί συντελεστές για τα 
τμήματα της γραμμής που εκτείνονται στην περιοχή αρ¬ 
μοδιότητας κάθε ΚΤΕΑ, το οποίο συμμετέχει στην εκμε¬ 
τάλλευση της γραμμής και ο διανομαρχιακός συντελε¬ 
στής για τα υπόλοιπα τμήματα της γραμμής. 

Άρθρο 2. 

Μειωμένα εισιτήρια - Στρογγυλοποίηση 

1. Τα μειωμένα εισιτήρια (50% και 25% των κανονικών) 

υπολογίζονταψε βάση τις κατά το άρθρο 1 τηςπαρούσας 
προκύπτουσες (μη στρογγυλοποιούμενες) τιμές πολλα- 
πλασιαζόμενες με τους αντίστοιχους συντελεστές και 
στρογγυλοποιούμενες στη συνέχεια, σύμφωνα με τις 
προβλέψειςτου Ν. 2842/2000. 

2. Στις υπεραστικές γραμμές το κατώτερο όριο κανονι¬ 
κού εισιτηρίου ορίζεται σε € 0,75 καιτου μειωμένου σε € 
0,40. 

3. Με απόφαση των οικείων Νομαρχών θα καθορίζονται 
κατά περίπτωση τα ποσά της εισφοράς του Ν. 2963/2001 
και η τελική τιμή κάθε εισιτηρίου, η οποία θα πρέπει να 
στρογγυλοποιείται κατά την αρχή της μέγιστης προσέγ¬ 
γισης στα πέντε (5) λεπτά. 

Άρθρο 3 

Κόμιστρο αποσκευών και μικροδεμάτων 

1. Για το πέραν των δέκα (10) χιλιογράμμων βάρος απο¬ 
σκευών επιβάτη, που ταξιδεύει με υπεραστικά λεωφορεία 
και για τα ασυνόδευτα μικροδέματα εφημερίδων περιοδι¬ 
κών ή άλλων εντύπων καθορίζεται κόμιστρο το οποίο 
προκύπτει με βάση το συντελεστή 0,0005 € ανά χιλιό¬ 
γραμμο και ανά χιλιόμετρο στρογγυλοποιουμένου του τε¬ 
λικού κομίστρου κατά την αρχή της μέγιστης προσέγγι¬ 
σης στα πέντε (5) λεπτά του ευρώ. 

2. Ο ίδιος συντελεστής (€ 0,0005) ανά χιλιόγραμμο και 
ανά χιλιόμετρο καθορίζεται και για τα λοιπά ασυνόδευτα 
μικροδέματα. 

3. Με εξαίρεση τα ασυνόδευτα μικροδέματα εφημερί¬ 
δων, περιοδικών ή άλλων εντύπων για τα οποία το ελάχι¬ 
στο κόμιστρο προκύπτει όπως παραπάνω, το ελάχιστο 
κόμιστρο μεταφοράς υπερβάλλοντος βάρους αποσκευ¬ 
ών επιβάτη καθορίζεται σε € 0,10 και των ασυνόδευτων 
μικροδεμάτων € 0,55. 

4. Για ασυνόδευτα μικροδέματα μεγάλης αξίας το κόμι¬ 
στρο δεν μπορεί να είναι μικρότερο ποσοστού ίσου προς 
πέντε στα χίλια (5%ο) της αξίας του μικροδέματος και κα¬ 
θορίζεται με ελεύθερη συμφωνίατωνενδιαφερομένων με 
το ΚΤΕΛ. 

Άρθρο 4 

Διαπόρθμευση λεωφορείων 

1. Η ενδιάμεση μεταφορά με οχηματαγωγό πλοίο του 
λεωφορείου, που εκτελεί δρομολόγιο σε οποιαδήποτε 
επιβατική γραμμή, επιβαρύνει τους επιβάτες με εφάπαξ 
ποσό ανάλογα με το μήκος διαπόρθευσης σε μίλια ως 
εξής: 

α. € 1,00 για μήκος μεγαλύτερο ή ίσο προς πενήντα 
(50) μίλια ή 

β. € 0,65 για μήκος μικρότερο των πενήντα (50) και με¬ 
γαλύτερο των είκοσι πέντε (25) μιλίων ή 

γ. € 0,55 για μήκος μικρότερο ή ίσο προς είκοσι πέντε 
(25) μίλια, μη εισπραττομένης της κατά την παρούσα πε¬ 
ρίπτωση επιβάρυνσης όταν το επί του πορθμείου εισιτή¬ 
ριο του επιβάτη είναι μικρότερο των € 0,53. 

2. Όταν εισπράττεται το κατά το παρόν άρθρο εφάπαξ 
ποσό, το ΚΤΕΆ υποχρεούται (εφόσον ζητηθεί τούτο από 
τον επιβάτη) να επιμελείται της έκδοσης του βαρύνοντος 
τον επιβάτη εισιτηρίου επίτου οχηματαγωγού πλοίου (πε- 
ριπτ. δ’τηςπαρ. 1 του άρθρου 1 της 42000/2030/81 κανον. 
απόφασης). Ειδικά για την πορθμειακή γραμμή Ρίου - 
Αντιρρίου για την καλύτερη και συντομότερη εξυπηρέτη¬ 


ση του επιβατικού κοινού τα ΚΤΕΑ που διαπορθμεύονται 
θα εισπράξουν υποχρεωτικά από κάθε επιβάτη επιπλέον 
το ποσόν των € 0,30 που αντιστοιχεί στο ναύλο του επι¬ 
βάτη. 

Άρθρο 5 

Ειδικές διατάξεις 

1. Τα υπεραστικά ΚΤΕΑ κατά τη διαδρομή των λεωφο¬ 
ρείων τους διαμέσου άλλων νομών, τα τοπικά ΚΤΕΑ των 
οποίων δεν συμμετέχουν στην εκμετάλλευση της συγκε¬ 
κριμένης γραμμής που εξυπηρετεί το λεωφορείο, ει¬ 
σπράττουν υποχρεωτικά από τους επιβιβαζόμενους 
στους νομούς αυτούς επιβάτες, οι οποίοι μπορούν να εξυ¬ 
πηρετηθούν χρησιμοποιούντες ή μη δρομολόγια των το¬ 
πικών ΚΤΕΛ, την τιμή εισιτηρίου που έχει καθορισθεί για 
τα κατά περίπτωση τοπικά ΚΤΕΛ, ανεξάρτητα από την τι¬ 
μή του εισιτηρίου που προκύπτει για το ΚΤΕΛ, στο οποίο 
ανήκει το λεωφορείο. 

2. Άλλη προσαύξηση τιμών εισιτηρίων, πέρα από αυτή 
που καθορίζεται με την παρούσα δεν επιτρέπεται, δεδο¬ 
μένου ότι στους παραπάνω χιλιομετρικούς συντελεστές 
κομίστρου περιλαμβάνονται όλες οι κρατήσεις προς τρί¬ 
τους από οπουδήποτε κι αν έχουν επιβληθεί, πληντης ει¬ 
σφοράς 5% επί των ακαθαρίστων εισπράξεων του Ν. 
2963/2001 η οποία υπολογίζεται και κατά την σύναψη 
συμβάσεων σύμφωνα μετηνπαρ. 4του άρθρου 10του ίδι¬ 
ου Νόμου. 

3. Οι μαθητές και οι επί μονίμου βάσεως διακινούμενοι 
επιβάτες μπορούν να χρησιμοποιούν ειδικά μηνιαία δελ¬ 
τία, τα οποία εκδίδονται από το οικείο ΚΤΕΛ. 

Άρθρο 6 

Κυρώσεις - Ισχύς εισιτηρίων 

1. Τα νέα εισιτήρια θα εφαρμοσθούν με απόφαση του οι¬ 
κείου Νομάρχη σύμφωνα με την παράγραφο 3 του άρ¬ 
θρου 10, του Ν. 2963/2001. 

Ειδικά στις περιπτώσεις εκτέλεσης μεταμεσονυκτίων 
δρομολογίων και συγκεκριμένα από 00:30 νυκτερινή μέ¬ 
χρι και την 5:00 πρωινή, σε γραμμές των νήσων Αίγινας, 
Άνδρου, Θάσου, Θήρας, Κω, Λέσβου, Λήμνου, Μυκόνου, 
Νάξου, Πάρου, Σαλαμίνας, Σαμοθράκης, Σάμου, Σύρου, 
Τήνου και Χίου, επιτρέπεται με όμοια απόφαση η προ¬ 
σαύξηση των κανονικών και μειωμένων τιμών των εισιτη¬ 
ρίων κατά ποσοστό εικοσιπέντε στα εκατό (25%) 

Οι προκύπτουσες ως άνω προσαυξημένες τιμές εισιτη¬ 
ρίων στρογγυλοποιούνται σύμφωνα με το άρθρο 2 της 
παρούσας. 

2. Οι παραβάτες των διατάξεων της παρούσης και των 
σε εκτέλεση αυτής αποφάσεων των οικείων Νομαρχών, 
περί καθορισμού των συγκεκριμένων τιμών εισιτηρίων, τι¬ 
μωρούνται κατά τις διατάξεις του άρθρου 458 του Ποινι¬ 
κού Κώδικα. 

Από τις διατάξεις της απόφασης αυτής δενπροκαλείται 
δαπάνη για τον τακτικό προϋπολογισμό. 

Η ισχύς της απόφασης αυτής αρχίζει από την 1.1.2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Δεκεμβρίου 2001 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




